Cendekiawan

Cendekiawan (juga cendekia) atau intelektual ialah seseorang individu yang menggunakan inteleknya untuk bekerja, belajar, membayangkan, mengagak, atau menyoal dan menjawab soalan tentang berbagai-bagai idea.

 Etimologi 
Kata "intelektual" menyerap bahasa Inggeris dari kata sifat bahasa Perancis intellectuel turunan kata sifat Latin intellectualis bermaksud "berkaitan kegiatan pemikiran" (qui se rapporte...à l'activité de l'esprit); pengungkapan ini mula disebarkan dalam bahasa asalnya dari tahun 1890-an.

Istilah "cendekiawan" pula hasil pengimbuhan kata cendekia yang menyerap kata Sanskrit  cāṇakya sebagai candakia (); kata ini diberi maksud asal "penipu" atau "pendaya" dalam bahasa Melayu Klasik tetapi kemudiannya beralih makna kepada "berakal", "pandai" dan "cerdik" dalam kamus-kamus Melayu abad ke-20 lagi-lagi dipengaruhi bahasa Minangkabau baik di Sumatera mahupun di Negeri Sembilan yang memberi makna "seseorang yang luar biasa cerdik/pintarnya". Kata terbitan "cendekiawan" ini mula dimasyhurkan semunculnya Organisasi Tjendekiawan Indonesia yang berfahaman haluan kiri tahun 1965.

 Takrifan 
Secara amnya, terdapat tiga takrif moden untuk istilah "intelektual", iaitu:
 mereka yang amat terlibat dalam idea-idea dan buku-buku;
 mereka yang mempunyai kepakaran dalam budaya dan seni yang memberikan mereka kewibawaan kebudayaan, dan yang kemudian mempergunakan kewibawaan itu untuk bertutur tentang perkara-perkara lain di khalayak ramai. Golongan ini dipanggil sebagai "intelektual kebudayaan".
 dari segi Marxisme, mereka yang tergolong dalam kelas pensyarah, guru, peguam, wartawan, dan sebagainya.

Oleh itu, intelektual sering dikaitkan dengan mereka yang berkelulusan universiti. Bagaimanapun, Sharif Shaary, dramatis Malaysia yang terkenal, mengatakan bahawa hakikatnya tidak semudah itu. Beliau berkata:
 "Belajar di universiti bukan jaminan seseorang boleh menjadi intelektual... seorang intelektual itu adalah seorang pemikir yang sentiasa berfikir dan mengembangkan [serta] menyumbangkan ideanya untuk kesejahteraan masyarakat. Dia juga adalah seorang yang mempergunakan ilmu dan ketajaman fikirannya untuk mengkaji, menganalisis, merumuskan segala perkara dalam kehidupan manusia, terutama masyarakat di mana dia hadir khususnya dan di peringkat global amnya untuk mencari kebenaran dan menegakkan kebenaran itu. Lebih daripada itu, seorang intelektual juga adalah seorang yang kenal akan kebenaran dan berani pula memperjuangkan kebenaran itu, meski bagaimanapun tekanan dan ancaman yang dihadapinya, terutama sekali kebenaran, kemajuan, dan kebebasan untuk rakyat."

 Intelektual bisu dan palsu 
Sharif Shaary menegaskan bahawa seorang "intelektual" bukan hanya sekadar berfikir tentang kebenaran tetapi harus menyuarakannya, walau apapun rintangannya. Seorang intelektual yang benar tidak boleh berkecuali, dan harus memihak kepada kebenaran dan keadilan. Dia "tidak boleh menjadi intelektual bisu, kecuali dia betul-betul bisu atau dibisukan". 

Kalau intelektual itu betul-betul bisu pun, dia masih boleh bertindak dengan menyatakan fikiran melalui penulisan yang akhirnya akan sampai juga kepada orang ramai. Inilah yang dikatakan intelektual bisu yang tidak bisu. Sebaliknya, terdapat intelektual yang tidak bisu tetapi bisu. Dia menjadi bisu mungkin kerana "dia takut atau berkepentingan".

Intelektual palsu akan mengabui mata dan minda rakyat dengan kebenaran palsu melalui menyelewangkan fakta dan pernyataan-pernyataan yang mengelirukan. Intelektual palsu banyak menggunakan retorik-retorik kosong.

Sementara itu Ali Shariati, seorang pemikir revolusioner Iran mempopularkan terma Rausyanfikir (yang di belahan kita selalunya akan diterjemahkan sebagai intelektual yang tercerahkan) sementara Antonio Gramsci, seorang pemikir Marxist terkenal memperkenalkan konsep Intelektual Organik. 

 Rujukan 

 Pautan luar 
 Bahagian Tambahan Khas: Tanggungjawab Intelektual – oleh Noam Chomsky, 23 Februari 1967
 termasuk jawapan-jawapan oleh Arthur Dorfman, Raziel Abelson, Fryar Calhoun, dan E.B. Murray 
 Laporan Berita dan Dunia Amerika Syarikat – mengenai presiden-presiden kolej dan intelektual-intelektual awam
 Laman web SightandSound: "Perantara ialah bahasa Inggeris" – tentang ulasan-ulasan Timothy Garton Ash mengenai intelektual-intelektual British 
 Laman web CompleteReview: "Reaksi-reaksi terhadap "Intelektual-intelektual Awam" Richard Posner
 Jadual Posner bagi 600+ intelektual awam – dikelaskan mengikut jantina, anggota gabungan profesional dan bidang, kecenderungan politik, penggabungan media, capaian Web, dan penyedutan ilmiah. 
 Majalah Dasar Luar Negara dan Prospek Britain mengenai 100 Intelektual Awam Yang Terkenal – termasuk senarai mengikut bidang.

Kategori:Akademia
Kategori:Pemikiran
Kategori:Jawatan berkuasa
Kategori:Kelas sosial